রাস্তার সিসিটিভি ফুটেজ খতিয়ে দেখে তদন্তকারীরা জানতে চাইছেন, কারা ছিল দুষ্কৃতী, তারা কোন পথে গা ঢাকা দেয়। তদন্তকারীরা জানতে পেরেছেন, খুনের আগে রেইকিও করেছিল দুষ্কৃতীরা। এই ঘটনার নেপথ্য ভাড়াটে খুনি রয়েছে বলেই মনে করা হচ্ছে। কারা এই খুন করাল, তা জানার চেষ্টা চালানো হচ্ছে। পার্টি অফিসে সেই সময় যে সমস্ত পার্টিকর্মীরা উপস্থিত ছিলেন, তাঁদের বয়ানও নেওয়া হচ্ছে। মৃতের ছেলের অভিযোগ, অনেককেই তিনি চিনতে পেরেছিলেন। তাঁদের নামেই লিখিত অভিযোগ দায়ের করা হয়েছে।